тире от основния регламент (11), както и нарушения на финансовите пазари по смисъла на член 2, параграф 6а, буква б), шесто тире от основния регламент, по-специално по отношение на достъпа до капитал за корпоративни участници в КНР (12). Поради голямото сходство на използваните материали за влагане и на производствения процес тези констатации се отнасят до голяма степен и за сектора за производство на калциев силицид, който също е част от сектора за производство на феросплави.
 (42)
 Подобно на разследването относно сектора за производство на феросилиций в КНР, Комисията проучи в настоящото разследване дали е подходящо да се използват цените и разходите на вътрешния пазар в КНР, тъй като са налице значителни нарушения по смисъла на член 2, параграф 6а, буква б) от основния регламент. За тази цел тя взе предвид наличните доказателства в досието, в това число доказателствата, съдържащи се както в жалбата, така и в доклада, които се основават на публично достъпни източници. В анализа е обхванато проучването на съществената правителствена намеса в икономиката на КНР като цяло, както и на конкретната ситуация на пазара в съответния сектор, включително по отношение на продукта, предмет на разследването. Освен това Комисията допълни тези доказателствени елементи със собствено проучване на различните критерии, които са от значение, за да потвърди наличието на значителни нарушения в КНР, както е установено и по време на проведените от нея предишни разследвания в това отношение.
 (43)
 В настоящия случай жалбата се позовава на доклада, по-специално на нарушения в енергийния сектор и по отношение на някои минерални материали за влагане. Освен това жалбоподателят предостави и проучване относно дължащите се на държавата нарушения на пазара на китайската промишленост за производство на феросплави и силиций. В това проучване е документирано, че китайската промишленост за производство на феросплави е задължена да се съобразява с категоричните насоки и свободната намеса на правителството и се прави заключението, че китайските дружества в този сектор функционират в условията на пазарна среда с нарушения, в която не се позволява действието на конкуренцията да структурира вътрешния пазар и да го приведе в съответствие със световните пазари. Това проучване бе включено в досието по разследването още в етапа на започване на процедурата. Нито една заинтересована страна, включително ПКНР и производителите износители, не представи коментари по това проучване. Жалбата съдържаше и позовавания на Описа на ограниченията за износ на промишлени суровини на ОИСР.
 (44)
 В сектора за производство на калциев силицид субектите продължават до известна степен да бъдат собственост или да се намират под контрола на ПКНР по смисъла на член 2, параграф 6а, буква б), първо тире от основния регламент. Разследването установи, че един от оказалите съдействие производители износители — Shenghua, е 65 % собственост на Shaanxi Metallurgical & Mining Group Co., което на свой ред е дъщерно дружество на държавното предприятие Shaanxi Non-ferrous Metals Holding Group Co. (13). Дружеството потвърждава, че продължава да бъде под значителното влияние на ДП и да се ползва от силна подкрепа от страна на правителството (14). Освен това, въпреки че другите двама оказали съдействие производители износители изглежда са частна собственост, единият от